hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu en hu en hu
Csapatunk 1991. óta havi rendszerességgel indul útnak. Egynapos kirándulásaink nyíltak (regisztrálni rájuk szükségtelen), míg tavaszi többnapos gyalogtúránkra kb. 2 hónappal korábban be kell jelentkezni. A programok nehézségi foka eltérő, de átlagos erőnlét esetén gond nélkül teljesíthető.
Néhány éve tavasztól őszig egynapos nyílt kerékpártúráink vannak, valamint júliusban egy hetes kerékpártúra (amelyhez a hétvégén is lehet csatlakozni). Az egyhetes biciklitúrára is előre jelentkezni kell.
Kaptatókkal és lejtőkkel fűszerezett meleg(barát) KERÉKPÁRTÚRA Cserhátban.
Találkozás: Budapest-Keleti pályaudvaron a 9 órakor Egerbe induló Agria IR vonatnál Galgaguta állomásig megváltott menet-, és kerékpárjeggyel a „zsebben”. (A menetjegy Budapest-bérlettel olcsóbb!)
Csatlakozás: Vonatunk Gödöllőig nem áll meg. Aki e szakaszon szállna fel, az a Keletiből 8:35-kor induló Gödöllőig közlekedő személlyel utazzon annak végállomásáig, majd szálljon át az onnét 9:27-kor továbbinduló vonatunkra. Aszódon a csapat a 9:43-kor Balassagyarmatra induló személyvonattal utazik tovább. A túra Galgaguta állomásról a menetrend szerinti 10 óra 20-as érkezést követően startol. Ha valaki nem a Keletiben csatlakozik, azt ¾9-ig SMS-ben jelezze a túravezetőnek!
Útvonal: Galgaguta > Bercel > Becske > Szandaváralja > Szanda > Kiskérpuszta > Sasbérci kilátó (ha időnk engedi) > Buják > Kisbágyon > Palotás > Héhalom > Verseg > Fenyőharaszt > Újhatvan > Hatvan vasútállomás
Táv/Szint: 70 km szilárd burkolatú utakon, eleinte szinte hegyi, majd dombossá szelídült terepen. (A túra Jobbágyiba átkerekezve 51 kilométeresre kurtítható.)
Útiköltség: 3490 Ft (= vonatjegy 2790 + kerékpárjegy 700) -560 Ft, ha van Budapest-bérlet.
Érkezés: 20 óráig (kurtítva 1 órával korábban) a Keletibe. Lámpát hozz!
Túravezető: Gazsi (+36 30 2102329; vandormasok91 @ gmail.com).
2022. szeptember 25., vasárnap
A börzsönyi Hegyháton egyenletesen kapaszkodó, majd járatlan utakon ereszkedő meleg(barát) GYALOGTÚRA.
Találkozás: 9 óráig Budapest-Nyugati pályaudvar Westend (Váci út) felöli 1–9. vágányainak végében Dunakanyar napijeggyel a „zsebben” (melynek van 26 évnél fiatalabbak számára olcsóbb változata is). Aki egyéb kedvezményre is jogosult, vagy autóval utazik Vácig, az jobban jár (ha napijegy helyett) Szob állomásig vált jegyet!
Csatlakozás: Vonatunk Budapest-Nyugati pu. és Vác vá. között nem áll meg! Aki e szakaszon szállna fel, az a Nyugatiból 8:45-kor induló S70-es személlyel utazzon Vác végállomásáig, majd szálljon át az onnét 9:34-kor Szob felé továbbinduló Z70-es zónázó első felébe. Aki autóval közelít, Vácon parkoljon le. Ha valaki nem a Nyugatiban csatlakozik, azt ¾9-ig SMS-ben jelezze a túravezetőnek!
Útvonal: Kemence > Tejes-parlag > Varjas-kunyhó > Cicőke > Bugyihó > Oroszi-závoz > Derék-patak > Borsosberény.
Táv/Szint: 20,5 km/621 m. (Rövidítési lehetőség nincs!)
Költségek: Dunakanyar napijeggyel 2499 Ft (Bp-bérlettel sem olcsóbb!)
Érkezés: 20 óráig a Nyugatiba.
Túravezető: Gazsi (+36 30 2102329; vandormasok91 @ gmail.com).
2022-re tervezett további túraidőpontok
22., szombat: évadzáró kerékpártúra (Gazsi)
23., vasárnap: gyalogtúra (Gazsi)
20., vasárnap: gyalogtúra (Gazsi)
26., Karácsony másnapja: szülinapi gyalogtúra (Gazsi)